### NN 149/2025 (10.12.2025.), Pravilnik o izmjenama i dopunama Pravilnika o provedbi intervencije 73.05. »Rekonstrukcija (konverzija) degradiranih šuma« iz Strateškog plana Zajedničke poljoprivredne politike Republike Hrvatske za razdoblje 2023. – 2027.

Ministarstvo poljoprivrede, šumarstva i ribarstva

2208

Na temelju članka 8.a stavka 27. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske, 52/21, 152/22 i 152/24), ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O PROVEDBI INTERVENCIJE 73.05. »REKONSTRUKCIJA (KONVERZIJA) DEGRADIRANIH ŠUMA« IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE ZA RAZDOBLJE
 2023. – 2027.

Članak 1.

U Pravilniku o provedbi intervencije 73.05. »Rekonstrukcija (konverzija) degradiranih šuma« iz Strateškog plana Zajedničke poljoprivredne politike Republike Hrvatske za razdoblje 2023. – 2027. (»Narodne novine«, broj 150/24) u članku 3. stavku 1. točka 33. mijenja se i glasi:

»33. AGRONET sustav je zaštićena mrežna aplikacija koja je između ostalog namijenjena korisnicima potpora iz Europskog poljoprivrednog fonda za ruralni razvoj (u daljnjem tekstu: EPFRR) za upis u Evidenciju korisnika potpora u ruralnom razvoju i ribarstvu, elektroničko popunjavanje EPFRR zahtjeva za potporu/promjenu/isplatu/odustajanje te preuzimanje EPFRR odluka/pisama/izmjena odluka/ugovora o financiranju/potvrda/obavijesti, povezanih uz EPFRR (u daljnjem tekstu: AGRONET)«.

Članak 2.

U članku 14. stavku 1. podstavak a) mijenja se i glasi:

»a) ispuniti sve obveze propisane ovim Pravilnikom i ugovorom o financiranju«.

Članak 3.

Članak 21. mijenja se i glasi:

»Način dostave korisnicima

Članak 21.

(1) U slučaju dostave korisnicima putem AGRONET-a, adresa elektroničke pošte na koju Agencija za plaćanja korisniku šalje obavijest o dostavi na AGRONET je isključivo adresa elektroničke pošte koja je predviđena za takvu namjenu u Evidenciji korisnika potpora u ruralnom razvoju i ribarstvu (u daljnjem tekstu: Evidencija korisnika).

(2) U slučaju dostave korisnicima putem AGRONET-a, korisnik je obvezan preuzeti akt Agencije za plaćanja/ugovor o financiranju/rješenje Ministarstva najkasnije u roku od pet dana od dana postavljanja istih na AGRONET i zaprimanja obavijesti u elektronički pretinac.

(3) U slučaju dostave korisnicima putem AGRONET-a, dostava se smatra obavljenom u trenutku zapisa na AGRONET-u kada je korisnik preuzeo akt Agencije za plaćanja/ugovor o financiranju/rješenje Ministarstva. Ako korisnik ne preuzme akt Agencije za plaćanja/ugovor o financiranju/rješenje Ministarstva s AGRONET-a u roku od pet dana od dana postavljanja na AGRONET, dostava se smatra obavljenom istekom roka od pet dana od dana kada je akt Agencije za plaćanja/ugovor o financiranju/rješenje Ministarstva postavljeno na AGRONET.

(4) U slučaju dostave preporučenom pošiljkom s povratnicom dostava se smatra obavljenom u trenutku kada je korisnik zaprimio preporučenu pošiljku, što se dokazuje datumom i potpisom na povratnici.

(5) U slučaju neuspjele dostave preporučenom pošiljkom zbog promjene adrese sjedišta korisnika o čemu korisnik nije obavijestio Agenciju za plaćanja, akt Agencije za plaćanja/ugovor o financiranju/rješenje Ministarstva će se objaviti na oglasnoj ploči Agencije za plaćanja te se dostava smatra obavljenom istekom osmoga dana od dana stavljanja na oglasnu ploču.

(6) U slučaju dostave putem elektroničke pošte, isključujući dostavu putem AGRONET-a, ako je korisnik u zahtjevu pod podacima o kontakt osobi naveo adresu elektroničke pošte koja se razlikuje od adrese elektroničke pošte koja je navedena u Evidenciji korisnika, dostava se obavlja na obje adrese elektroničke pošte.

(7) Dostava elektroničkim putem smatra se obavljenom u trenutku kad je zabilježena na poslužitelju za primanje takvih poruka. Korisnicima se preporučuje provjeravati sve pretince elektroničke pošte.«.

Članak 4.

U članku 28. stavak 4. mijenja se i glasi:

»(4) Agencija za plaćanja prva potpisuje Ugovor o financiranju te ga dostavlja korisniku na potpis na jedan od načina opisanih u članku 21. ovoga Pravilnika.«.

U stavku 5. riječi: »posljednje ugovorne strane« zamjenjuju se riječju: »korisnika«.

Stavak 6. mijenja se i glasi:

»(6) U roku od 15 dana od dana zaprimanja ugovora o financiranju, korisnik odnosno ovlaštena osoba korisnika je u obvezi potpisati i dostaviti jedan primjerak ugovora o financiranju u izvorniku preporučenom pošiljkom ili neposredno u Agenciju za plaćanja.«.

Iza stavka 10. dodaje se novi stavak 11. koji glasi:

»(11) Sklapanjem ugovora o financiranju korisnik preuzima obveze koje mora ispuniti tijekom postupka provedbe projekta, kao i obveze koje mora ispunjavati u petogodišnjem razdoblju nakon konačne isplate.«.

Članak 5.

U članku 30. stavku 1. riječ: »dostavlja« zamjenjuje se riječju: »podnosi«.

Članak 6.

U članku 33. stavak 15. mijenja se i glasi:

»(15) Ako korisnik u zahtjevu za isplatu uključi neprihvatljiv iznos za isplatu te ako udio zatraženog neprihvatljivog iznosa za isplatu u ukupnom iznosu za isplatu utvrđenom nakon administrativne kontrole zahtjeva za isplatu i/ili nakon kontrole na terenu premašuje 10 %, Agencija za plaćanja može primijeniti administrativnu kaznu. Administrativna kazna primjenjuje se u iznosu zatraženog neprihvatljivog iznosa za isplatu. Administrativna kazna se ne primjenjuje ako korisnik može dokazati Agenciji za plaćanja da nije kriv za uključivanje neprihvatljivog iznosa ili ako se Agencija za plaćanja na drugi način uvjeri da korisnik nije kriv.«.

Članak 7.

U članku 34. stavak 4. mijenja se i glasi:

»(4) Odluka o isplati predujma/odluka o isplati izdaje se u slučaju da zahtjev ispunjava uvjete propisane ovim Pravilnikom, natječajem i ugovorom o financiranju.«.

Članak 8.

U članku 36. stavku 7. točka 9. mijenja se i glasi:

»9. provjeravati tehničku dokumentaciju vezanu za ulaganje (dnevnike, zapisnike, projektnu dokumentaciju i dr.) i«.

Članak 9.

U članku 37. stavku 3. broj: »40« zamjenjuje se brojem: »39«.

Članak 10.

Prilozi 2 i 3 zamjenjuju se novim prilozima 2 i 3, koji se nalaze u prilogu ovoga Pravilnika i njegov su sastavni dio.

Članak 11.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/102
 Urbroj: 525-07/305-25-10
 Zagreb, 20. studenoga 2025.

Potpredsjednik Vlade
 i ministar
 David Vlajčić, v. r.

PRILOG 2

PLAN KONVERZIJE

|  |  |  |  |
| --- | --- | --- | --- |
| NAZIV PROJEKTA: | | | |
| I. OSNOVNI PODACI O KORISNIKU | | | |
| 1.1. | VRSTA KORISNIKA (zaokružiti vrstu korisnika koji traži potporu) | a) | Privatni šumoposjednik |
| b) | Javni šumoposjednik |
| 1.2. | NAZIV KORISNIKA  (naziv ili ime i prezime) | |  |
| 1.3. | ADRESA PREBIVALIŠTA/SJEDIŠTA  (grad, općina, ulica i broj, poštanski broj) | |  |
| 1.4. | TELEFON/MOBITEL | |  |
| 1.5. | E-MAIL ADRESA | |  |
| 1.6. | OIB | |  |
| 1.7. | MIBPŠ  (matični identifikacijski broj privatnog šumoposjednika) | |  |

|  |  |  |  |
| --- | --- | --- | --- |
| II. VRSTA ULAGANJA | | | |
| 2.1. | VRSTA ULAGANJA ZA KOJA SE TRAŽI POTPORA  (zaokružiti sve vrste ulaganja za koja se traži potpora) | a) | Konverzija panjača, šikara, šibljaka, makija i gariga u šumske sastojine visokog uzgojnog oblika |
| b) | Konverzija šumskih sastojina narušene strukture vrsta drveća u mješovite šumske sastojine s povoljnim udjelom glavnih vrsta drveća |
| c) | Konverzija šumskih kultura i plantaža u mješovite šumske sastojine visokog uzgojnog oblika autohtonih vrsta drveća |
| 2.2. | UKUPNA POVRŠINA NA KOJOJ SE PROJEKT PROVODI (ha) | |  |
| 2.3. | UKUPAN IZNOS TRAŽENE POTPORE | |  |

|  |  |  |  |  |
| --- | --- | --- | --- | --- |
| III. PLAN KONVERZIJE | | | | |
| NAČIN IZVOĐENJA KONVERZIJE | | | TIP KONVERZIJE  (zaokružiti sve načine i tipove izvođenja za koje se traži potpora) | |
| 3.1. | A | Konverzija listačama na kontinentu | A.1 | Sadnja sadnica uz ograđivanje zaštitnom ogradom |
| A.2 | Sjetva sjemena uz ograđivanje zaštitnom ogradom |
| A.3 | Sadnja sadnica uz korištenje štitnika za sadnice |
| 3.2. | B | Konverzija četinjačama na kontinentu | B.1 | Sadnja sadnica uz ograđivanje zaštitnom ogradom |
| B.2 | Sadnja sadnica uz korištenje štitnika za sadnice |
| 3.3. | C | Konverzija listačama na kršu | C.1 | Sadnja sadnica uz ograđivanje zaštitnom ogradom |
| C.2 | Sadnja sadnica uz korištenje štitnika za sadnice |
| 3.4. | D | Konverzija četinjačama na kršu | D.1 | Sadnja sadnica uz ograđivanje zaštitnom ogradom |
| D.2 | Sadnja sadnica uz korištenje štitnika za sadnice |

|  |  |  |  |
| --- | --- | --- | --- |
| IV. USKLAĐENOST SA ŠUMSKOGOSPODARSKIM PLANOVIMA ILI ELABORATOM | | | |
| 4.1. | PLAN KONVERZIJE JE U SKLADU SA ŠUMSKOGOSPODARSKIM PLANOVIMA ILI ELABORATOM (zaokružiti) | | a) Šumskogospodarski plan |
| b) Elaborat šumskouzgojnih radova za šume privatnih šumoposjednika |
| REDNI BROJ | | NAZIV ŠUMSKOGOSPODARSKOG PLANA ILI ELABORATA | |
| 4.2. | 1. |  | |
| 2. |  | |
| 3. |  | |
| 4. |  | |
| 5. |  | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| V. POPIS POVRŠINA ZA KONVERZIJU | | | | | | | | | | |
| Naziv kat. općine | Br./oznaka kat. čestice | Odjel/ Odsjek (ako je primjenjivo) | Vrsta ulaganja\* | Način i tip izvođenja konverzije | Iznos standardnog troška | Površina konverzije (ha) | Trošak konverzije | Količina drvne mase na panju (neto m³) | Procijenjena vrijednost drvne mase na panju | Iznos tražene potpore |
| 1 | 2 | 3 | 4 | 5 | 6 | 7 | 8 (6\*7) | 9 | 10 | 11 (8-10) |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Ukupno | | | | |  |  |  |  |  |  |

\* U svakom redu se upisuje vrsta ulaganja iz poglavlja II. VRSTA ULAGANJA, točke 2.1. (a, b ili c)

|  |
| --- |
| VI. OPIS SADAŠNJEG STANJA |
|  |
| Za svaku česticu ili odjel/odsjek (vezati uz grupe čestica ili odjele/odsjeke za koje se predlaže istovrsni način konverzije):  – opisati trenutno stanje šume/šumskog zemljišta priložiti i fotografije)  – opisati glavne ekološke čimbenike koji bi mogli utjecati na rezultate ili uspjeh konverzije (klimatski parametri, pedološki parametri i dr.) te odrediti mjere osiguranja povoljnih uvjeta  – opisati potencijal staništa te ukratko opisati što se želi postići konverzijom  – obrazložiti zašto se predlaže konverzija (za svaki tip predložene konverzije dati kratko obrazloženje)  – opisati postojeću/dubeću drvnu masu i prikazati izračun procijenjene vrijednost drvne mase na panju (navesti procijenjene količine i jedinične cijene na temelju kojih je rađen obračun). |

|  |
| --- |
| VII. OPIS PLANIRANIH AKTIVNOSTI ZA PROVOĐENJE KONVERZIJE |
| 7.1. Tekstualni opis |
|  |
| Za svaku katastarsku česticu i odjel/odsjek (vezati uz grupe čestica ili odjele/odsjeke za koje se predlaže istovrsni način konverzije ukoliko je primjenjivo):  – navesti i obrazložiti odabrane predložene vrste drveća za provođenje konverzije, njihov omjer, prostorni raspored, planiranu količinu sjemena za sjetvu ili broj biljaka za sadnju i vrstu šumskog reprodukcijskog materijala  – opisati pripremu staništa (način i tehnologija izvođenja)  – opisati sadnju i/ili sjetvu šumskog reprodukcijskog materijala (način i tehnologija izvođenja)  – opisati i obrazložiti način mehaničke zaštite šumskog reprodukcijskog materijala  – ukoliko se radi o više vrsta ulaganja, potrebno je točno navesti koja katastarska čestica i koji tip konverzije se odnosi na koju vrstu ulaganja i potrebno je detaljno opisati razloge odabira pojedine vrste ulaganja  – ukoliko će se provoditi, potrebno je opisati radove kojima će se provoditi mjera koja obuhvaća uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje bi onemogućile normalan i uspješan rast i razvoj mladih biljaka  – opisati ukratko kako će sastojina izgledati nakon provedene konverzije (željeno stanje). |
| 7.2. Grafički prikaz (pregledna situacija/pregledne situacije) obuhvata lokacije konverzije na katastarskoj podlozi odnosno prikaz lokacije konverzije u položajnom smislu uklopljen u digitalni katastarski plan (DKP) |
|  |
| U ovoj točki priložiti prostorni prikaz planirane lokacije konverzije za sve površine pod konverzijom na katastarskoj podlozi na način da bude vidljiva lokacija i granica površina pod konverzijom u odnosu na katastarski plan. |

|  |
| --- |
| VIII. ODRŽIVOST PROJEKTA |
|  |
| Za svaku česticu ili odjel/odsjek (vezati uz grupe čestica ili odjele/odsjeke za koje se predlaže istovrsni način konverzije) objasniti koje aktivnosti korisnik planira poduzeti kako bi zajamčio održivost provedene konverzije. |

|  |
| --- |
| IX. OČEKIVANI REZULTATI I USKLAĐENOST PROJEKTA S CILJEVIMA |
|  |
| Opisati glavne očekivane rezultate provedene konverzije te obrazložiti usklađenost projekta s ciljevima iz Strateškog plana, šumskogospodarskim planovima ili elaboratom šumskouzgojnih radova i dr. |

Prilozi Plana konverzije:

– Geotagirane fotografije lokacije konverzije s prikazom koordinata i datuma fotografija – u jpg ili sličnom formatu

– Obrazac O2 i/ili Obrazac O3 iz šumskogospodarskog plana (za javnog šumoposjednika) – sken originala iz šumskogospodarskog plana u PDF-u

|  |  |
| --- | --- |
| Mjesto i datum izrade Plana konverzije | Plan konverzije izradio ovl. inženjer šumarstva |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (upisati mjesto i datum) | (ime i prezime) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (vlastoručni potpis i pečat, broj ovlaštenja) |

PRILOG 3

KOLAUDACIJSKI ZAPISNIK

|  |  |  |
| --- | --- | --- |
| NAZIV PROJEKTA: | | |
| I. OSNOVNI PODACI O KORISNIKU | | |
| 1.1. | NAZIV KORISNIKA  (naziv ili ime i prezime) |  |
| 1.2. | ADRESA PREBIVALIŠTA/SJEDIŠTA  (grad, općina, ulica i broj, poštanski broj) |  |
| 1.3. | TELEFON/MOBITEL |  |
| 1.4. | E-MAIL ADRESA |  |
| 1.5. | OIB |  |
| 1.6. | MIBPŠ  (matični identifikacijski broj privatnog šumoposjednika) |  |

|  |  |  |
| --- | --- | --- |
| II. KOLAUDACIJSKI ZAPISNIK (zaokružiti) | | |
| 2.1. | a) | Kolaudacijski zapisnik o izvršenim pripremnim radovima za konverziju (uz zahtjev za isplatu prve rate) |
| b) | Kolaudacijski zapisnik o izvršenim radovima konverzije (uz zahtjev za isplatu konačne rate) |

|  |  |  |  |
| --- | --- | --- | --- |
| III. VRSTA ULAGANJA | | | |
| 3.1. | VRSTA ULAGANJA  (zaokružiti sve vrste ulaganja za koje se traži potpora) | a) | Konverzija panjača, šikara, šibljaka, makija i gariga u šumske sastojine visokog uzgojnog oblika |
| b) | Konverzija šumskih sastojina narušene strukture vrsta drveća u mješovite šumske sastojine s povoljnim udjelom glavnih vrsta drveća |
| c) | Konverzija šumskih kultura i plantaža u mješovite šumske sastojine visokog uzgojnog oblika autohtonih vrsta drveća |
| 3.2. | UKUPNA POVRŠINA NA KOJOJ JE PROJEKT PROVEDEN (ha) | |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| IV. PODACI O PROVEDENOJ KONVERZIJI – PO POVRŠINAMA | | | | | | | | | | |
| Iz plana konverzije | | | | | Iz ugovora o financiranju | | Iz zahtjeva za isplatu | | Odobreni iznos potpore po hektaru  EUR | Realizirani iznos tražene potpore  EUR |
| I. rata | Konačna isplata |
| Naziv kat. općine | Br. / oznaka kat. čestice | Odjel/  Odsjek  (ako je primjenjivo) | Vrsta ulaganja\* | Način i tip izvođenja konverzije | Površina konverzije  (ha) | Iznos odobrene potpore  EUR | Površina na kojoj su provedeni pripremni radovi  (ha) | Površina na kojoj je provedena konverzija  (ha) |
| 1 | 2 | 3 | 4 | 5 | 6 | 7 | 8 | 9 | 10 (7/6) | 11 (9x10) |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Ukupno | | | | |  |  |  |  |  |  |
| IZNOS IZ ZAHTJEVA ZA ISPLATU PRVE RATE (do 30% odobrenog iznosa potpore)  Ispuniti samo kod zahtjeva za isplatu prve rate. | | | | | | |  | | | |
| IZNOS IZ KONAČNOG ZAHTJEVA ZA ISPLATU  (od realiziranog troška konverzije oduzeti iznos isplaćenog predujma/I. rate)  Ispuniti samo kod konačnog zahtjeva za isplatu. | | | | | | |  | | | |

\* U svakom redu se upisuje vrsta ulaganja iz poglavlja III. VRSTA ULAGANJA, točke 3.1. (a, b ili c)

|  |
| --- |
| V. OPISNI I GRAFIČKI DIJELOVI KOLAUDACIJSKOG ZAPISNIKA |
| 5.1. Geotagirane fotografije stanja nakon provedene pripremne faze / završene konverzije s koordinatama i datumom fotografija (geotagirane fotografije ulijepiti u ovom dijelu zapisnika te priložiti ih uz ovaj zapisnik u jpg ili sličnom formatu) |
|  |
| 5.2. Grafički prikaz (pregledna situacija/pregledne situacije) obuhvata lokacije provedene pripremne faze / završene konverzije na katastarskoj podlozi odnosno prikaz provedenih radova u položajnom smislu uklopljen u digitalni katastarski plan (DKP) nakon provedene pripremne faze / završene konverzije |
|  |

|  |
| --- |
| 5.3. Opis provedenih aktivnosti konverzije |
|  |
| Za svaku katastarsku česticu i odjel/odsjek (vezati uz grupe čestica ili odjele/odsjeke za koje je provedena konverzija, ukoliko je primjenjivo):  – opisati i kvantificirati izvršene pripremne radove te navesti način, sadržaj i količinu izvršenih pripremnih radova  – navesti vrstu drveća kojom je provedena konverzija, njihov omjer, prostorni raspored, količinu sjemena i/ili broj biljaka  – opisati način mehaničke zaštite šumskog reprodukcijskog materijala  – ukoliko se provode, potrebno je opisati radove kojima se provode mjere koje obuhvaćaju uspostavu i održavanje povoljnih uvjeta za mlade biljke kroz obavljanje zalijevanja (u slučaju suše) ili otklanjanja korova ili nepoželjnih vrsta koje onemogućuju normalan i uspješan rast i razvoj mladih biljaka  – opisati ukratko kako sastojina izgleda nakon provedene konverzije (stvarno stanje)  – navesti broj Deklaracije za šumski reprodukcijski materijal kojim je izvršena konverzija (vrste i količine šumskog reprodukcijskog materijala kojim je izvršena konverzija moraju odgovarati podacima na deklaracijama). |

|  |  |  |
| --- | --- | --- |
| VI. OVJERA OVLAŠTENOG INŽENJERA ŠUMARSTVA (zaokružiti) | | |
| 5.1. | a) | Pripremni radovi za provođenje konverzije izvršeni su u gore navedenoj količini u skladu s Planom konverzije te pravilima struke. |
| b) | Radovi konverzije izvršeni su u cijelosti u gore navedenoj količini šumskim reprodukcijskim materijalom koji je u skladu s posebnim propisima kojima se uređuje proizvodnja i stavljanje na tržište šumskog reprodukcijskog materijala, u skladu s Planom konverzije te pravilima struke. |
| Mjesto i datum: | | Kolaudaciju izvršio ovlašteni inženjer šumarstva:  (ime i prezime, vlastoručni potpis i pečat, broj ovlaštenja) |
| Prilozi Kolaudacijskog zapisnika:  – Geotagirane fotografije lokacije provedene konverzije/ provedenih pripremnih radova s prikazom koordinata i datuma fotografija – u jpg ili sličnom formatu. | | |